Нават адказнасць за прагулы вучня перакладзена з бацькоў на настаўніка і таксама можа стаць нагодай для пазбаўлення прэміі. Таму настаўнік сам мусіць выпраўляць сітуацыю. “Хлопец у школу не хадзіў наогул. Бацькі сыходзілі на працу раней, чым па часе трэба ў школу яму. І ён проста не наведваў заняткі. Бацькі распісваліся ў бездапаможнасці. Ніякія ўгаворы таксама не працавалі. Мне даводзілася па яго заязджаць перад працай. Не кожны дзень ён мне дзверы адчыняў, праўда. Але час ад часу шанцавала — і тады мы з ім, сямікласнікам, за ручку ехалі ў школу разам, — расказвае Наталля.